CELEX: 
Language: el
Date: 2003-11-29 00:00:00
Title: 2003/833/ΕΚ: Απόφαση της Επιτροπής, της 28ης Νοεμβρίου 2003, περί της έγκρισης για λογαριασμό της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων για την προστασία της δημόσιας υγείας και της υγείας των ζώων (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003D0833

2003/833/ΕΚ: Απόφαση της Επιτροπής, της 28ης Νοεμβρίου 2003, περί της έγκρισης για λογαριασμό της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων για την προστασία της δημόσιας υγείας και της υγείας των ζώων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 316 της 29/11/2003 σ. 0020 - 0020

Απόφαση της Επιτροπήςτης 28ης Νοεμβρίου 2003περί της έγκρισης για λογαριασμό της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων για την προστασία της δημόσιας υγείας και της υγείας των ζώων(Κείμενο που παρουσιάζει ενδιαφέρον για τον ΕΟΧ)(2003/833/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 98/258/ΕΚ του Συμβουλίου, της 16ης Μαρτίου 1998, για τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων για την προστασία της δημόσιας υγείας και της υγείας των ζώων(1), και ιδίως το άρθρο 4 παράγραφος 3,Εκτιμώντας τα ακόλουθα:(1) Η μεικτή επιτροπή διαχείρισης για τη συμφωνία (εφεξής "συμφωνία") κατά τη συνεδρίασή της στις 2 Οκτωβρίου 2003 εξέδωσε σύσταση σχετικά με τον καθορισμό της ισοδυναμίας για τη ζελατίνη και το κολλαγόνο για κατανάλωση από τον άνθρωπο. Ως αποτέλεσμα της σύστασης αυτής κρίνεται σκόπιμη η τροποποίηση του παραρτήματος V της συμφωνίας.(2) Οι τροποποιήσεις αυτές θα πρέπει να εγκριθούν εξ ονόματος της Κοινότητας.(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΑΠΟΦΑΣΙΖΕΙ:Άρθρο 1Σύμφωνα με τις συστάσεις της μεικτής επιτροπής διαχείρισης, που δημιουργήθηκε με βάση το άρθρο 14 της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων για την προστασία της δημόσιας υγείας και της υγείας των ζώων, οι τροποποιήσεις του παραρτήματος V της εν λόγω συμφωνίας εγκρίνονται με την παρούσα, για λογαριασμό της Ευρωπαϊκής Κοινότητας. Το κείμενο της συμφωνίας υπό τη μορφή ανταλλαγής επιστολών, συμπεριλαμβανομένων και των τροποποιήσεων στο παράρτημα V της συμφωνίας, επισυνάπτονται στην παρούσα απόφαση.Άρθρο 2Ο γενικός διευθυντής Υγείας και Προστασίας των Καταναλωτών εξουσιοδοτείται με την παρούσα να υπογράψει τη συμφωνία υπό μορφή ανταλλαγής επιστολών προκειμένου να δεσμεύσει την Κοινότητα.Άρθρο 3Η παρούσα απόφαση ισχύει από την πρώτη ημέρα του μήνα που ακολουθεί το μήνα κατά τον οποίο οι Ηνωμένες Πολιτείες της Αμερικής ενημερώνουν εγγράφως την Επιτροπή ότι έχουν ολοκληρωθεί οι εσωτερικές της διαδικασίες για την έγκριση των τροποποιήσεων που αναφέρονται στο άρθρο 1.Βρυξέλλες, 28 Νοεμβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 118 της 21.4.1998, σ. 1.